text: Diex, par sa très douce poissance, 
   Ait en gré prise la finance 
   De son daërrain paiement;
   Car moult le paia saintement. 
   Ne li couvint pas sermonner 
   Ne de Dieu riens amonester. 
   Il meïsmes s'amonestoit, 
   Lui et les autres sermonnoit 
   Qui iluec erent assamblé. 
   De gent i avoit grant plenté ; 
   Car il meïsmes conmanda 
   À tous ceaus qui estoient là 
   Folio72r
   C'on fei'st tous les huis ouvrir, 
   Et peüssent à lui venir 
   Tout cil qui venir i vorroient, 
   Et povre et riche, s'il vouloient ; 
   Et on le fist tout ensement. 
   Plenté de monnoie et de gent 
   Erent assamblé entour lui ; 
   Je meïsmes aussi i fui,
   Qui puis bien dire, sans doutance,
   PageV02P292
   K'ainc plus bele reconnoissance 
   Ne pot avoir nus hom mortés, 
   Que il ot. Diex en soit loés ! 
  